ZÁPIS

**z 36. Valného zhromaždenia ZHŤPG SR**

**konaného 25. júna 2019 v Žiari nad Hronom**

**Program rokovania:**

1. Otvorenie
2. Odsúhlasenie programu Valného zhromaždenia
3. Určenie pracovného predsedníctva, skrutátora, zapisovateľa a overovateľov zápisnice
4. Voľba pracovných komisií
5. Správa mandátovej komisie
6. Voľba predstavenstva a dozornej rady
7. Diskusia
8. Návrh uznesenia VZ
9. Záver

**PRIEBEH ROKOVANIA:**

**K BODom 1.- 3.**

Rokovanie riadneho 36. VZ ZHŤPG SR, v súlade s paragrafom 7 Stanov, zvolalo 10.6.2019 predstavenstvo zväzu na 25. júna 2019 so začiatkom o 10,00 h. Otvoril ho prezident zväzu Ing. Milan Veselý. Prezident zväzu oboznámil delegátov VZ s programom zaslaným v pozvánke na VZ a vyzval na pripomienky k zaslanému programu rokovania. K programu neboli žiadne doplňujúce návrhy a program sa odsúhlasil.

V 3. bode programu rokovania navrhol zloženie pracovného predsedníctva (Ing. Jaroslav Švejkovský, Ing. Milan Veselý), predsedajúceho VZ (Ing. Jaroslav Švejkovský), skrutátora a zapisovateľa (Ing. Tibor Brašeň) a overovateľa zápisnice (Ing. Jozef Pittner). K návrhu neboli pripomienky a návrh sa odsúhlasil všetkými prítomnými delegátmi.

**K BODU 4. Voľba pracovných komisií**

Predsedajúci do mandátovej komisie navrhol Ing. Jozefa Pittnera (predseda) a Ing. Tibora Brašeňa, do návrhovej komisie Prof. Ing. Michala Cehlára , (predseda), Ing. Jána Hrabovského a Ing. Tibora Brašeňa. K návrhu neboli pripomienky a plénum schválilo pracovné komisie jednohlasne.

Predsedajúci stručne informoval delegátov o článkoch Stanov zväzu týkajúcich sa konania VZ, právami delegátov a podmienok uznášania schopnosti zhromaždenia.

Požiadal predsedu mandátovej komisie, aby informoval o uznášaniaschopnosti.

K BODU 5. Správa mandátovej komisie

Predseda mandátovej komisie Ing. Jozef Pittner predniesol valnému zhromaždeniu Správu mandátovej komisie:

*„Predstavenstvo ZHŤPG SR v súlade s § 7, čl. 4 Stanov zvolalo rokovanie 36. VZ ZHŤPG SR na 25. júna 2019 so začiatkom o 10,00 hod.*

*Pozvánky s návrhom programu boli zaslané* ***26*** *predstaviteľom členských organizácií.*

*Každý delegát členskej organizácie ZHŤPG SR, zapísaný do prezenčnej listiny, má jeden hlas, ktorý uplatňuje svojou prítomnosťou v rokovacej miestnosti pri hlasovaní.*

*Za neprítomných budú hlasovať splnomocnení zástupcovia, ktorí predložili plnomocenstvo na zastupovanie a hlasovanie na 36. Valnom zhromaždení.*

*Valné zhromaždenie je uznášaniaschopné, ak je prítomných* ***2/3*** *členov ZHŤPG SR, t. j. 17,33- zaokrúhlene* ***18*** *členov.*

##  *Počet pozvaných členov: 26*

##  *Počet členských organizácií: 26*

 ***Počet prítomných členov: 13***

***Počet oprávnených členov voliť: 13***

 *Počet členov potrebných na uznášania schopnosť: 18*

*Percentuálne zastúpenie prítomných členov: 50%*

*Prehlasujeme, že 36. Valné zhromaždenie* ***nie******je*** *uznášaniaschopné.*

***Členovia komisie:***

*1. Ing. Jozef Pittner, v. r.*

*2. Ing. Tibor Brašeň, v. r.*

*V Žiari nad Hronom 25.06.2019*

***Rokovanie 36.Valného zhromaždenia je prerušené do 11.00 hod.***

Po uplynutí 60 minút je v zmysle §6, bodu 5. Stanov valné zhromaždenie uznášania schopné bez ohľadu na počet prítomných hlasov.

**K BODU 6. Voľba predstavenstva a dozornej rady**

Predsedajúci predložil Valnému zhromaždeniu Kandidačnú listinu na členov predstavenstva a dozornej rady, ktorá je prílohou zápisu a dal o nej hlasovať. Kandidáti boli jednohlasne zvolení za členov.

**K BODU 7. Diskusia**

Bola diskutovaná možnosť na budúcom riadnom valnom zhromaždení novelizovať stanovy.

**K BODU 8. Návrh uznesenia**

36. Valné zhromaždenie Zväzu hutníctva, ťažobného priemyslu a geológie Slovenskej republiky prijalo nasledovné uznesenie:

**1.ZVOLILO:**

**a) Pracovné predsedníctvo Valného zhromaždenia v zložení:**

Ing. Jaroslav Švejkovský – predsedajúci VZ

Ing. Milan Veselý

**b) Mandátovú komisiu v zložení:**

Ing. Jozef Pittner - predseda

Ing. Tibor Brašeň

**c) Návrhovú komisiu v zložení:**

 Prof. Ing. Michal Cehlár - predseda

 Ing. Ján Hrabovský,

Ing. Tibor Brašeň

**d) Skrutátora a zapisovateľa** Ing. Tibor Brašeň

**e) Overovateľov zápisu**: Ing. Jozef Pittner,

**2. ZVOLILO:**

Za členov predstavenstva:

Ing. Milan Veselý

Ing. Peter Čičmanec

JUDr. Elena Petrášková

Ing. Jaroslav Švejkovský

Ing. Vladimír Klocok

Ing. Martin Bartošovič

Ing. Vladimír Jacko

Ing. Jozef Pittner

RNDr. Ladislav Rožek

Ing. Branislav Žec

Za členov dozornej rady:

Ing. Peter Bílek

Prof. Ing. Michal Cehlár

Doc. Ing. Iveta Vasková

**K BODU 15. Záver**

Predsedajúci rokovanie ukončil.

V Žiari nad Hronom, 25. 6. 2019

Zapísal: Ing. Tibor Brašeň

Overil: Ing. Jozef Pittner